A4-0140/97

Ψήφισμα σχετικά με την ανακοίνωση της Επιτροπής για τις σχέσεις Ευρωπαϊκής Ένωσης και Καναδά (SEC(96)0331- C4-0620/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (SEC(96)0331- C4-0620/96)

- έχοντας υπόψη την πολιτική δήλωση και το σχετικό πρόγραμμα κοινής δράσης Ευρωπαϊκής Ένωσης και Καναδά που υπεγράφη στην Οττάβα στις 17 Δεκεμβρίου 1996,

- έχοντας υπόψη τα συμπεράσματα του Συμβουλίου Γενικών Υποθέσεων της 20ής Ιανουαρίου 1997,

- έχοντας υπόψη τη έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής, καθώς και τις γνωμοδοτήσεις της Επιτροπής Περιβάλλοντος, Δημόσιας Υγείας και Προστασίας των Καταναλωτών, της Επιτροπής Πολιτισμού, Νεότητας, Παιδείας και Μέσων Ενημέρωσης, της Επιτροπής Πολιτικών Ελευθεριών και Εσωτερικών Υποθέσεων, καθώς και της Επιτροπής Αλιείας (A4-0140/97),

Α. λαμβάνοντας υπόψη ότι η Ευρωπαϊκή Ένωση και ο Καναδάς υπέγραψαν, στις 17 Δεκεμβρίου 1996, μία κοινή πολιτική δήλωση και κατέληξαν σε συμφωνία για ένα κοινό πρόγραμμα δράσης,

Β. πεπεισμένο ότι το νέο διεθνές σκηνικό επιβάλλει μία αναθεώρηση των διατλαντικών σχέσεων που, σε καμία περίπτωση, δεν μπορεί να περιοριστεί μόνον στις Ηνωμένες Πολιτείες, αλλά πρέπει να περιλαμβάνει και τον Καναδά,

Γ. λαμβάνοντας υπόψη το ενδιαφέρον που ανέκαθεν εξεδήλωνε ο Καναδάς για την προώθηση της ασφάλειας στην Ευρώπη, μέσω της συμμετοχής του στην Ατλαντική Συμμαχία και τον Οργανισμό για την Ασφάλεια και τη Συνεργασία στην Ευρώπη (ΟΑΣΕ),

Δ. έχοντας υπόψη το Αρκτικό Συμβούλιο που δημιουργήθηκε το 1996 από τις χώρες της Βόρειας Θάλασσας, τον Καναδά, τη Ρωσία και τις Ηνωμένες Πολιτείες

Ε. υπενθυμίζοντας τον ενεργό ρόλο που διαδραμάτισε η χώρα αυτή στις επιχειρήσεις για τη διατήρηση της διεθνούς ειρήνης και ασφάλειας που απεφάσισαν τα Ηνωμένα Έθνη, ιδίως δε την συμμετοχή της στην FORPRONU και την IFOR,

ΣΤ. πεπεισμένο ότι η ανάπτυξη των σχέσεων προϋποθέτει την ενίσχυση του πολιτικού διαλόγου όσον αφορά θέματα κοινού ενδιαφέροντος, όπως είναι, π.χ., η μεταρρύθμιση των Ηνωμένων Εθνών, η ανθρωπιστική βοήθεια, η προληπτική διπλωματία, οι κρίσεις και οι συγκρούσεις σε περιφερειακή ή τοπική κλίμακα,

Ζ. λαμβάνοντας υπόψη το αμοιβαίο συμφέρον στην ενίσχυση των διμερών σχέσεων και της συνεργασίας σε τομείς όπως για παράδειγμα η ενέργεια, ο πολιτισμός, η προστασία του περιβάλλοντος και η επιστημονική έρευνα[semigr ]

Η. έχοντας την πεποίθηση ότι η συνεργασία στον τομέα των εσωτερικών υποθέσεων και της δικαιοσύνης είναι χρήσιμη για την επίλυση των προβλημάτων της μετανάστευσης και της χορήγησης ασύλου και αναγκαία για την αποτελεσματική καταπολέμηση της τρομοκρατίας και των διατλαντικών μορφών του οργανωμένου εγκλήματος, όπως είναι το λαθρεμπόριο ναρκωτικών, το εμπόριο ανθρώπων, η παράνομη μετανάστευση, η απάτη μέσω πιστωτικών καρτών, η ηλεκτρονική πειρατεία και το πλύσιμο χρημάτων,

Θ. επισημαίνοντας ότι η αναγκαία αυτή συνεργασία μπορεί να καταστεί πλήρως αποτελεσματική μόνον όταν η Ευρωπαϊκή Ένωση υπερκεράσει τις διαφωνίες της στα θέματα αυτά και είναι πραγματικά έτοιμη να συνάψει νέες συμφωνίες διεθνούς δικαίου με τρίτες χώρες στον εν λόγω τομέα,

Ι. έχοντας υπόψη το γεγονός ότι η Ευρωπαϊκή Ένωση και ο Καναδάς έχουν τα ίδια συμφέροντα όσον αφορά την φιλελευθεροποίηση των διεθνών συναλλαγών και την ενίσχυση της παγκόσμιας οργάνωσης εμπορίου,

ΙΑ. λαμβάνοντας υπόψη ότι τόσο ο Καναδάς όσο και η Ευρωπαϊκή Ένωση θίγονται από μονομερείς ενέργειες, όπως είναι οι .νόμοι Helms Barton και D' Amato, η εξωεδαφική εφαρμογή των οποίων είναι απαράδεκτη για όλες τις χώρες που υποστηρίζουν τον πολυμερή χαρακτήρα των συναλλαγών,

ΙΒ. υπενθυμίζοντας ότι η έγκριση εξωεδαφικών νόμων από τον Καναδά στον αλιευτικό τομέα που είναι αντίθετη με το Διεθνές Δίκαιο, η εφαρμογή των οποίων δημιούργησε σοβαρά επεισόδια εκτός της Αποκλειστικής Οικονομικής του Ζώνης εις βάρος του κοινοτικού στόλου, τα οποία καταδικάστηκαν ομόφωνα από την Ευρωπαϊκή Ένωση

ΙΓ. αναγνωρίζοντας διαφορών σε ορισμένους τομείς, όπως είναι, π.χ. η χρήση ποδοπαγίδων και οι εισαγωγές γούνας, αλλά πεπεισμένο ότι αυτά τα προβλήματα δεν πρέπει να επηρεάσουν την πολιτική ενίσχυσης των διμερών σχέσεων στη βάση των αντικειμενικών συμφερόντων των δύο πλευρών

ΙΔ. θεωρώντας ότι, ελλείψει μιας πραγματικής ενίσχυσης των δεσμών με την Ένωση, η οικονομία και η πολιτική του Καναδά θα προσανατολισθούν ακόμη περισσότερο προς την περιοχή του Ειρηνικού,

1. χαιρετίζει την υπογραφή της κοινής πολιτικής δήλωσης και του κοινού προγράμματος δράσης, καθώς και τις προτεραιότητες που έχουν τεθεί, ιδίως όσον αφορά την κοινή δέσμευση υπέρ της ασφάλειας και των δημοκρατικών αξιών[semigr ]

2. υπενθυμίζει τους παραδοσιακούς πολιτικούς, οικονομικούς, εμπορικούς και πολιτιστικούς δεσμούς που ανέκαθεν χαρακτήριζαν τις σχέσεις ανάμεσα στον Καναδά και την Ευρωπαϊκή Ένωση, καθώς και τον θετικό ρόλο που διαδραμάτισε και συνεχίζει να διαδραματίζει η χώρα αυτή για την ασφάλεια της ηπείρου μας[semigr ]

3. χαιρετίζει την καναδική συμμετοχή στις επιχειρήσεις διατήρησης της ειρήνης στην Βοσνία-Ερζεγοβίνη, η οποία φανερώνει την προσήλωση της χώρας αυτής στην Ευρώπη, καθώς και την ενεργό συμμετοχή της στην Ατλαντική Συμμαχία και στον Οργανισμό Ηνωμένων Εθνών[semigr ]

4. χαιρετίζει τη συμμετοχή του Καναδά στις ανθρωπιστικές αποστολές, δεδομένου ότι οι αποστολές αυτές αποτελούν όλο και σημαντικότερο στοιχείο της δράσης των Ηνωμένων Εθνών για τη διατήρηση της διεθνούς ειρήνης και ασφάλειας[semigr ]

5. θεωρεί ότι η αναθεώρηση των διατλαντικών σχέσεων που περιλαμβάνει μόνον τις Ηνωμένες Πολιτείες και παραμελεί τον Καναδά δεν είναι συμβατή με τα συμφέροντα της Ένωσης, δεδομένου του ρόλου που διαδραματίζει η χώρα αυτή ως εμπορικός εταίρος και πολιτικός σύμμαχος της Ένωσης[semigr ]

6. χαιρετίζει τη σύμπτωση απόψεων Καναδά και Ευρωπαϊκής Ένωσης όσον αφορά τις αντίστοιχες πολιτικές τους για την προώθηση της διαδικασίας εκδημοκρατισμού στην Κούβα, έναντι της στάσης των ΗΠΑ που με το νόμο HELMS-BURTON πλήττει εκ των πραγμάτων τα συμφέροντα των πολιτών, καθώς και καναδικών και ευρωπαϊκών επιχειρήσεων [semigr ]

7. θεωρεί ότι η ζώνη ελευθέρων συναλλαγών που καθιερώθηκε με τη Συνθήκη Ελευθέρων Συναλλαγών και τη Συνθήκη Ελευθέρου Εμπορίου μεταξύ του Καναδά, των ΗΠΑ και του Μεξικού αποτελεί μια κοινωνική οικονομική και εμπορική πραγματικότητα που πρέπει να λαμβάνεται υπόψη για τον καθορισμό του μέλλοντος των διατλαντικών σχέσεων[semigr ]

8. επίσης, θεωρεί ότι η εξαγγελία της δημιουργίας της ζώνης ελευθέρων συναλλαγών της αμερικανικής ηπείρου κατά το 2005 θα έχει αποφασιστική σημασία για την μελλοντική εξέλιξη των διατλαντικών σχέσεων[semigr ]

9. είναι πεπεισμένο ότι είναι σκόπιμο να υπάρξει μια καλύτερη εξισορρόπηση των διατλαντικών σχέσεων που, χωρίς να μεταβάλει τις συμμαχίες που αποτελούν τον θεμέλιο λίθο της ασφάλειας στην Ευρώπη, θα μπορεί να αναταποκριθεί καλύτερα στα πολιτικά και εμπορικά συμφέροντα της Ευρώπης, τα οποία δεν συμπίπτουν πάντοτε με εκείνα των Ηνωμένων Πολιτειών[semigr ]

10. σημειώνει το όλο και μεγαλύτερο ενδιαφέρον του Καναδά για την περιοχή του Ειρηνικού, αλλά είναι πεπεισμένο ότι οι σχέσεις με αυτή την περιοχή δεν μπορούν να υποκαταστήσουν τις σχέσεις του Καναδά με την Ευρώπη, ακριβώς λόγω των υπαρχόντων στενών δεσμών που προαναφέραμε[semigr ]

11. χαιρετίζει τη δημιουργία του Αρκτικού Συμβουλίου, ως νέου δεσμού μεταξύ Ευρώπης και Καναδά, και καλεί την Επιτροπή να μετάσχει στις εργασίες του και να εντάξει την Αρκτική Συνεργασία στις μελλοντικές πολιτικές της Ένωσης για τις βόρειες περιοχές[semigr ]

12. υπενθυμίζει την αντικειμενική σύγκλιση συμφερόντων όσον αφορά τη φιλελευθεροποίηση των συναλλαγών, την ενίσχυση του ρόλου της Παγκόσμιας Οργάνωσης Εμπορίου, καθώς και την άρνηση των μονομερών μέτρων[semigr ]

13. υπενθυμίζει το ενδιαφέρον για την προώθηση μιας τριμερούς διάστασης (Ευρωπαϊκή Ένωση, Καναδάς και Ηνωμένες Πολιτείες) στη συνεργασία σε ορισμένους τομείς που καλύπτονται από το Πρόγραμμα Δράσης, ιδίως όσον αφορά τον διατλαντικό οικονομικό χώρο[semigr ]

14. χαιρετίζει το γεγονός ότι το κοινό πρόγραμμα δράσης προβλέπει έναν συντονισμό των προσπαθειών και των πρωτοβουλιών προκειμένου να επιλυθεί η οικονομική κρίση των Ηνωμένων Εθνών, καθώς και το γεγονός ότι προβλέπει μία διευρυμένη συνεργασία όσον αφορά την ανθρωπιστική βοήθεια, τη βοήθεια για την ανάπτυξη και την προληπτική διπλωματία, προκειμένου να αποφεύγονται κρίσεις και συγκρούσεις σε συμφωνία με το διεθνές δίκαιο[semigr ]

15. υπογραμμίζει το αμοιβαίο ενδιαφέρον για στενότερη συνεργασία στον τομέα του ελέγχου των συμβατικών όπλων και κρίνει ότι έχει ιδιαίτερη σημασία η κοινή βούληση για την πλήρη κατάργηση των ναρκών κατά προσώπων, όπως προβλέπει η Διάσκεψη της Οττάβα που συνεκλήθη κατόπιν καναδικής πρωτοβουλίας[semigr ]

16. εκφράζει την ικανοποίησή του για την πρωτοβουλία που ανέλαβε η καναδική κυβέρνηση με την έναρξη της διαδικασίας της Οττάβας προκειμένου να επιτευχθεί η απαγόρευση των ναρκών κατά προσώπων, κρίνοντας ευκτέα τη δρομολόγηση εντατικής συνεργασίας μεταξύ Ευρωπαϊκής Ένωσης και Καναδά με στόχο την υλοποίηση της εν λόγω απαγόρευσης[semigr ]

17. ζητεί να συγκεκριμενοποιηθούν το ταχύτερο τα πεδία συνεργασίας που περιγράφονται στο σχέδιο κοινής δράσης ΕΕ - Καναδά και, εφόσον τούτο είναι αναγκαίο, να μετασχηματισθούν σε συμφωνία που θα παράγει έννομα αποτελέσματα[semigr ] επισημαίνει σχετικά ότι συγχρόνως πρέπει να δοθεί προτεραιότητα στη ρύθμιση της συνεργασίας μεταξύ της Royal Canadian Mounted Police και της Europol στο πλαίσιο των δυνατοτήτων που παρέχουν τα άρθρα 10 παράγραφος 4, 18 και 42 της κυρωτέας σύμβασης Europol[semigr ]

18. ελπίζει ότι το περιεχόμενο του κοινού προγράμματος δράσης θα αποφέρει συγκεκριμένα αποτελέσματα στον τομέα της συνεργασίας, μέσω της ενεργούς συμμετοχής όλων των ενδιαφερομένων φορέων (τοπικές και περιφερειακές αρχές, πανεπιστήμια, κέντρα επιστημονικής έρευνας, κ.λπ.)[semigr ]

19. χαιρετίζει τη βούληση όλων των ενδιαφερομένων μερών, συμπεριλαμβανομένων των επαρχιών του Καναδά, να εφαρμόσουν το κοινό πρόγραμμα δράσης και να ενισχύσουν τις διατλαντικές σχέσεις, στους τομείς της αρμοδιότητάς τους[semigr ]

20. επιδοκιμάζει την έως τώρα συνεργασία μεταξύ της Ευρωπαϊκής Ένωσης και του Καναδά στον τομέα της προστασίας του περιβάλλοντος, και ταυτόχρονα υποστηρίζει την άποψη ότι η συνεργασία αυτή θα πρέπει να επεκταθεί[semigr ]

21. υποστηρίζει την άποψη ότι, σύμφωνα με την Ατζέντα 21, πρέπει να διαδραματίσουν οι αυτόχθονες λαοί κατάλληλο ρόλο στην επίτευξη μιας φιλοπεριβαλλοντικής και βιώσιμης ανάπτυξης και να μετέχουν στις αποφάσεις σχετικά με τη χρησιμοποίηση των φυσικών πόρων και την ανάπτυξη των περιοχών τους[semigr ] ζητεί να ληφθεί υπόψη η αρχή αυτή κατά την εφαρμογή του κοινού σχεδίου δράσης[semigr ]

22. απορρίπτει τις διατάξεις της ισχύουσας καναδικής νομοθεσίας για την αλιεία όσον αφορά την εκτός της επικρατείας του εφαρμογή του δικαίου του κράτους που νομοθετεί καθώς και για τη συμπερίληψη παρόμοιων διατάξεων στο νέο νομοσχέδιο που εκκρεμεί στο Ομοσπονδιακό Κοινοβούλιο και καλεί τον Καναδά να ανακαλέσει τις διατάξεις αυτές επειδή αντιτίθενται στο διεθνές δίκαιο[semigr ]

23. αναγνωρίζει τη σημασία του προβλήματος της αλιείας στα ανοικτά της Νέας Γης και επισημαίνει την αντικειμενική μείωση των αλιευμάτων, παρά τις μακρές περιόδους παύσης της αλιείας ορισμένων αλιευμάτων[semigr ] ελπίζει ότι ο Καναδάς και η ΕΕ θα συνεργασθούν στο πλαίσιο της NAFO προκειμένου να εξασφαλίσουν την μακροπρόθεσμη διατήρηση των αλιευτικών πόρων[semigr ]

24. θεωρεί δυνατή την επίτευξη μιας συμφωνίας όσον αφορά τις διαφορές που σχετίζονται με το κυνήγι, καθώς και την εμπορία γουναρικών, με το διπλό στόχο να αποφεύγεται αφενός η περιττή και απαράδεκτη κακομεταχείριση των ζώων με τη χρησιμοποίηση βάρβαρων μέσων όπως τα δόκανα και άλλες παγίδες, και να διατηρηθεί αφετέρου η παράδοση και ο παραδοσιακός τρόπος ζωής των ιθαγενών πληθυσμών[semigr ]

25. θεωρεί ωστόσο ότι οι διαφορές σε ορισμένους τομείς, όσο και αν είναι σημαντικές, δεν πρέπει να αποβούν εις βάρος του κατά πολύ σημαντικότερου πολιτικού θέματος της αναβάθμισης και ενίσχυσης των διμερών σχέσεων, στο γράμμα και στο πνεύμα του κοινού προγράμματος δράσης[semigr ]

26. καλεί την Επιτροπή να προωθήσει την υλοποίηση και τη χρηματοδότηση προγραμμάτων στο πλαίσιο των δραστηριοτήτων όπου υπάρχει σύμπτωση των ευρωπαϊκών συμφερόντων και της καναδικής γλωσσικής και πολιτιστικής πραγματικότητας (κινηματογραφικές συμπαραγωγές, ανάπτυξη τηλεοπτικών δικτύων, εκθέσεις κλπ.)[semigr ]

27. είναι της γνώμης ότι πρέπει να ενισχυθεί η συνεργασία στον τομέα της εφαρμοσμένης έρευνας για τις τεχνολογίες αιχμής, προκειμένου να επιτευχθούν οι συνέργειες που είναι αναγκαίες για τη βελτίωση της αποτελεσματικότητας των προσπαθειών που καταβάλλονται στον τομέα της έρευνας και της τεχνολογικής ανάπτυξης[semigr ]

28. κρίνει αναγκαία την μεγαλύτερη συμμετοχή των οικονομικών παραγόντων, δεδομένου ότι η επιτυχία των νέων σχέσεων μεταξύ Ένωσης και Καναδά εξαρτάται και από τη συμμετοχή του χρηματοοικονομικού και βιομηχανικού τομέα στον στόχο της προώθησης των αμέσων επενδύσεων και των εμπορικών συναλλαγών πράγμα που θα ευνοήσει και την προώθηση των ευκαιριών απασχόλησης[semigr ]

29. θεωρεί αναγκαίο να πολλαπλασιασθούν οι προσπάθειες για την προστασία του περιβάλλοντος του πλανήτη, μέσω ανταλλαγών πληροφοριών στον τομέα της βιοποικιλότητας, των κλιματικών αλλαγών, της απερήμωσης και της διάβρωσης, των βλαβερών καταλοίπων, καθώς και της προστασίας της δασικής κληρονομιάς, η διατήρηση της οποίας δεν αφορά μόνο μεμονωμένες χώρες, αλλά ολόκληρη την ανθρωπότητα[semigr ]

30. καλεί την Επιτροπή και το Συμβούλιο να ενημερώνουν τακτικά το Ευρωπαϊκό Κοινοβούλιο για την εφαρμογή του κοινού προγράμματος δράσης ΕΕ/Καναδά[semigr ]

31. είναι πεπεισμένο ότι η επιβεβαίωση και η παγίωση της κοινοβουλευτικής διάστασης των σχέσεων Ευρωπαϊκής Ένωσης και Καναδά μπορεί να παίξει σημαντικό ρόλο για την ενεργοποίηση του Προγράμματος Δράσης και ότι μπορεί, ταυτοχρόνως, να συμβάλει αποφασιστικά στην επιτυχία του[semigr ]

32. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών, καθώς και στην κυβέρνηση και το κοινοβούλιο του Καναδά.